ལོར།ཡོན་ཏན་རྒྱ་མཚོས་རང་ཉིད་ཀྱི་སྔོན་ཆད་ཀྱི་དམ་བཅའ་ལྟར།ཤང་མི་དམངས་སྲིད་གཞུང་ལ་སྙན་ཞུ་ཕུལ་ཏེ་རང་མོས་ངང་དབུལ་སྐྱོར་བྱ་ཡུལ་གྱི་གྲལ་ནས་ཕྱིར་ཐོན་པ་དང་།སྔོ་ཚལ་འདེབས་འཛུགས་མཉམ་ལས་ཁང་གི་ལག་རྩལ་པ་དང་དོ་དམ་པའི་འགན་གཅིག་ལྕོགས་ཁུར་ཏེ།རྩིས་ཁྲ་ཁ་གསལ་བཟོ་བ་དང་།དངུལ་སྨར་ཆད་ལྷག་གི་གནས་ཚུལ་མ་ལྷག་པར་བྱེད་པ་མ་ཟད།རང་གིས་ཤེས་པའི་སྔོ་ཚལ་འདེབས་འཛུགས་ཀྱི་ལག་རྩལ་མཐའ་དག་རེ་རེ་བཞིན་གནས་དེའི་ལས་མི་ཚོར་བུམ་པ་གང་བྱོའི་ཚུལ་དུ་སློབ་བཞིན་ཡོད།ང་ཚོས་ཁོང་ལ་དབུལ་སྐྱོར་གྱི་གྲལ་ནས་དོན་རྒྱུའི་བསམ་བློ་ཇི་ལྟར་འཁོར་མིན་སྐོར་བཅར་འདྲི་ཞུས་པས།ཡོན་ཏན་རྒྱ་མཚོས།དབུལ་པོའི་གནས་ལས་ཐར་དགོས་ན་སོ་སོའི་ལག་པར་རྟེན་དགོས་པ་རེད།རང་གིས་དཀའ་ལས་བརྒྱབ་པའི་ལྟོ་ཆས་ཀྱི་བྲོ་བའང་ཞིམ་པ་ཡོད།ད་ལྟ་ངེད་ཚང་ལ་མཚོན་ན་ཟས་གོས་ལ་སེམས་ཁྲལ་མེད་ཅིང་།དེའི་ཐོག་ངེད་ཕ་བུ་གཉིས་ལ་གླ་ཆ་ཀྲིག་ཅར་དུ་ལེན་རྒྱུ་ཡོད་པས།ད་དུང་ལུས་རྒྱགས་ཀྱང་སེམས་མ་བརྒྱགས་པར་རྒྱལ་ཁབ་ཀྱི་སྐྱོབ་གསོ་བཟས་ནས་བསྡད་ན།དེ་ནི་ཧ་ཅང་ངོ་ཚ་དགོས་པ་ཞིག་རེད།ད་ནི་ངས་ནམ་ཡང་དབུལ་པོའི་མིང་འཁུར་མི་འདོདཅེས་བརྗོད།བཅར་འདྲི་མཇུག་འགྲིལ་ལ་ཉེ་དུས།ང་ཚོས་ཁོང་གི་ཕ་བསོད་ནམས་བསྟན་འཛིན་ལ་འབྱུང་འགྱུར་གྱི་ཁྱིམ་ཚང་གི་ལས་ཀའི་གནས་ཚུལ་དྲིས་པར།ཁོང་གིས་འཛུམ་དམུལ་དམུལ་ངང་།ཆུང་དུས་འཚོ་བའི་ཆ་རྐྱེན་ཧ་ཅང་ཞན་པས།ང་དང་བཟའ་ཟླ་དམ་པ་དེ་ཆང་ས་རྒྱག་སྐབས་གཉེན་སྟོན་ངོ་དྲག་པ་ཞིག་བྱ་རྒྱུ་ལྟ་ཅི།ཐ་ན་སློང་ཆང་ཡང་གཏོང་མ་ཐུབ་པར་མཉམ་དུ་འདུས་སྒྲིལ་བརྒྱབ་པ་ཙམ་རེད།འབྱུང་འགྱུར་ངས་རང་གི་བུ་ལ་མནའ་མ་ལེན་སྐབས་གཉེན་སྟོན་གྲ་རྒྱས་པོ་ཞིག་བྱ་ཐུབ་པ་བྱ་རྒྱུ་ཡིནཅེས་བཤད།